kardosdrur/scandi-wiki huggingface dataset:
Crossville (Tennessee)

Crossville er en amerikansk by og administrativt centrum for det amerikanske county Cumberland County i staten Tennessee. I 2010 havde byen et indbyggertal på .

Ekstern henvisning 
 Crossvilles hjemmeside (engelsk)

Byer i Tennessee
Leiferde

Leiferde er en kommune i Landkreis Gifhorn i den tyske delstat Niedersachsen. Den ligger i den sydøstlige del af amtet (Samtgemeinde) Meinersen .

Geografi 
Kommunen ligger i trekanten mellem byerne Hannover, Braunschweig og Wolfsburg. Til landkreisens administrationsby Gifhorn er der omkring 10 kilometer. I den vestlige ende danner floden Oker på et stykke kommunegrænsen til Hillerse

Inddeling 
I kommunen Leiferde ligger landsbyerne
 Leiferde (4240)
 Dalldorf (494) (indb. pr 2007)

Nabokommuner 
Følgende kommuner grænser til Leiferde. (fra nord, med uret): Müden, Gifhorn, Ribbesbüttel, Adenbüttel, Hillerse, Meinersen. Alle ligger i Landkreis Gifhorn.

Eksterne kilder/henvisninger 

 Kommunens websted
 Amtets websted

Byer i Niedersachsen
Kvadrat (virksomhed)

Kvadrat er en dansk tekstilvirksomhed kendt for tekstiler til bl.a. møbelpolstring, vægtæpper og gardiner formgivet af kendte designere. Virksomheden blev grundlagt i 1968 og var fra begyndelsen præget af Danish Design-bølgen. Den har hovedsæde i Ebeltoft.

Anders Byriel er adm. direktør for Kvadrat.

Design 
Allerede fra starten indgik Kvadrat i samarbejder med kendte danske designere, heriblandt Gunnar Aagaard Andersen, Nanna Ditzel, Erik Ole Jørgensen. Også Ole Kortzau og Grethe Sørensen er tilknyttet Kvadrat.

Kvadrat samarbejder med en række internationalt berømmede designere, såsom Alfredo Häberli, Peter Saville, Akira Minagawa, Tord Boontje, David Adjaye og Olafur Eliasson.

Kvadrats produkter er blevet bestilt til en række kendte bygninger, bl.a. The Gherkin i London, Museum of Modern Art i New York, Walt Disney Concert Hall i Los Angeles, Rigsdagen i Berlin, Guggenheim Museum Bilbao i Bilbao, Operaen i København, Yves Saint Laurent i Paris og Operahuset i Oslo.

Showrooms 
 Paris: 33 rue charlot
 København: Pakhus 48 (designet af Ronan & Erwan Bouroullec
 London (designet af Peter Saville og David Adjaye)
 Milano (designet af Alfredo Häberli)
 Stockholm (designet af brødrene Bouroullec).

Kilder 
 

Tekstilvirksomheder i Danmark
Interiørproducenter i Danmark
Etableret i 1968
Ebeltoft
Anna Egholm

Anna Agafia Svideniouk Egholm (født 18. juni 1996) er en dansk skuespiller, skøjteløber og violinist. Hun er bedst kendt for sin rolle i Tv-serien Max, der kørte på DR1 i 2007-2008, og i de efterfølgende film Max Pinlig fra 2008, Max Pinlig 2 - sidste skrig fra 2011, og Max Pinlig 3 på Roskilde fra 2012.

Anna har desuden vundet førstepræmier i Berlingskes Klassiske Musikkonkurrence, "Distinction Award" og førstepræmie i The American Protégé International Music Talent Competition Fall 2013. Hun taler fire forskellige sprog (dansk, russisk, engelsk fransk) og har dyrket skøjteløb på eliteplan. 

Anna har som violinist vundet mange konkurrencer, bl.a. Øresunds Solist 2009 og 2016, Jacob Gades Violinkonkurrence, Nordisk Solistkonkurrence 2014 og 3. pris i "Debut Berlin" og i Den danske Strygerkonkurrence. I november 2017 vandt hun både 1. pris og publikumsprisen i Concours International de Violon D'Avignon "Ginette  Neveu"

I 2019 vandt Anna tredje prisen i Carl Nielsen International Violin Competition og samme år førsteprisen i Tibor Varga International Violin Competition i Schweiz.

Anna har modtaget legater og priser fra bl.a. Augustinusfonden, Idella Foundation, Carl Nielsen Fonden, Van Hauen prisen, Leonie Sonning Talent Prize, Jacob Gades Store Legat, Copenhagen Summer Festivals Talentpris og Gangstedfonden. Hun har også modtaget Bourse Culturelle Leenaards i 2019. 

Anna har været solist med flere danske og europæiske orkestre, bl.a. DR Symfoniorkesteret, Malmø Symfoniorkester og Bergen Filharmonikerne. I februar 2018 spillede hun Nielsens violinkoncert med Filarmonia Transilvania i Cluj-Napoca, Rumænien.

Hun har spillet sammen med musikere fra Berlinerfilharmonikerne til Vinterfestspill i Røro og har også spillet i Los Angeles i Walt Disney Hall. I maj 2018 spillede hun i Kronberg sammen med blandt andre Gidon Kremer, Christian Tetzlaff og Sir András Schiff.

Anna studerede i Schweiz, i Lausanne, hvor hun gik på en solist master uddannelse. Fra september 2019 går hun på solistklassen på Det kgl. danske Musikkonservatorium hos professor Tim Frederiksen.

Referencer

Eksterne henvisninger 
 

Skuespillere fra Danmark
Kunstskøjteløbere fra Danmark
Meinersen

Meinersen er en kommune i Landkreis Gifhorn i den tyske delstat Niedersachsen. Den ligger i den vestlige del af amtet (Samtgemeinde) Meinersen , som den er administrationsby for. Meinersen ligger mellem floderne Oker og Aller, omkring 12 km vest for Gifhorn, og 25 km sydøst for Celle. Oker løber gennem den vestlige del af byen, og løber ud i Aller i Müden ca. 1 km nord for kommunegrænsen.

Inddeling 
Meinersen havde 8.194 indbyggere ved udgangen af 2012 og har et areal på 53,83 km². Den er inddelt i følgende landsbyer og bebyggelser (Indbyggertal er pr. 1. januar 2009):
 Hovedbyen Meinersen (4.246)
 Ahnsen (1.314)
 Böckelse (183)
 Gutshof Hardesse (12)
 Höfen (74)
 Hünenberg (34)
 Ohof (762)
 Päse (503)
 Seershausen (1622)
 Siedersdamm (6)
 Warmse (44)

Eksterne kilder/henvisninger 

 Kommunens websted
 Amtets websted

Byer i Niedersachsen
Thomas Henry Huxley

Thomas Henry Huxley (født 4. maj 1825 i Ealing i Middlesex i England, død 29. juni 1895 i Eastbourne) var en britisk biolog som er kendt som en tidlig tilhænger af Darwins tankegang. Han omtales ofte som Darwins bulldog på grund af sit forsvar for mange (men ikke alle) af Darwins teorier. Han huskes særligt for sine voldsomme diskussioner med biskop Samuel Wilberforce. 

Hans videnskabelige debatter med Richard Owen er et godt eksempel på hans syn. Huxley prøvede at finde ligheder mellem menneskets og gorillaens skeletter, og skrev om dette og lavede plancher. 

Han var i 1869 en af de pro-darwinister som grundlagde fagtidsskriftet Nature.

Hans essays gav ham ry som en af det engelske sprogs største stilister. Hans sprogbegavelse var med til at popularisere darwinismen for de brede masser, fordi han benyttede et sprog, som de fleste kunne forstå. 

Huxley menes at være den første person som begyndte at bruge ordet agnostiker. Han sagde, at kirken hævdede at sidde inde med en særlig gnosis (viden) om Gud og om tingenes oprindelse. Han kunne ikke acceptere dette, fordi det drejede sig om emner udenfor menneskets erkendelse, og at han derfor var agnostiker. 

Thomas Henry Huxley er far til Leonard Huxley og farfar til Julian Huxley, som bl.a. var UNESCOs første direktør og en af International Humanist and Ethical Unions stiftere, og forfatteren Aldous Huxley.

Af Huxley opdagede uddøde dyrearter 
Acanthopholis (1867)
Ankistrodon (1865)
Cetiosaurus giganteus (tilsammen med Richard Owen 1870)
Chasmatosaurus indicus (1865)
Dasygnathus (1877, beskrevet om af MacLeay 1819)
Euskelosaurus browni (1866)
Hypsilophodon foxii (1869)

Udvalgte priser 
 1894 – Darwinmedaljen
 1890 – Linnean Medal
 1888 – Copleymedaljen
 1876 – Wollastonmedaljen
 1852 – Royal Medal, førstepris

Bibliografi 
 The Oceanic Hydrozoa (1859)
 On Our Knowledge of the Causes of the Phenomena of Organic Nature (1862)
 Evidence as to Man's Place in Nature (1863)
 Lectures on the Elements of Comparative Anatomy (1864)
 Lessons in Elementary Physiology (1866)
 A Manual of the Anatomy of Vertebrated Animals (1871)
 A Course of Practical Instruction in Elementary Biology (1875)
 Physiography (1877)
 A Manual of the Anatomy of Invertebrated Animals (1877)
 Introductory Science Primer (1880)
 The Crayfish: An Introduction to the Study of Zoology (1880)
 Collected Essays, 9 bind (1893–94) – opprinnelig publisert som:  
 Lay Sermons, Addresses, and Reviews (1870)
 Critiques and Addresses (1873) 
 American Addresses (1877)
 Science and Culture (1882) 
 Social Diseases and Worse Remedies (1891) 
 Essays upon Some Controverted Questions (1892)

Litteratur 
 Michael Foster (udg.): The Scientific Memoirs of Thomas Henry Huxley. 5 bind (1898–1903)
 Julian Huxley (udg.): T.H. Huxley's Diary of the Voyage of H.M.S. Rattlesnake (1935)

Referencer

Eksterne henvisninger 
 

 

Personer fra England
Biologer fra Storbritannien
Modtagere af Copleymedaljen
Modtagere af Royal Medal
Evolutionsteori
Medlemmer af Videnskabernes Selskab
Medlemmer af Kungliga Vetenskapsakademien
Personer fra Ealing
Briter i 1800-tallet
Præsidenter af Royal Society
Heinrich von Sybel

Heinrich Karl Ludolf von Sybel (født 2. december 1817 i Düsseldorf, død 1. august 1895 i Marburg) var en tysk historiker.

Von Sybel hørte til Rankes ældste elever og virkede som universitetslærer i Marburg (fra 1845), München (1856) og Bonn (1861); 1875 udnævntes han til direktør for de preussiske statsarkiver. Han vandt sit navn ved Geschichte des ersten Kreuzzug (1841, 2. udgave 1881), hvori korstogets historie var fremstillet efter grundig kritik af kilderne, og Entstehung des deutschen Königthums (1844, 2. udgave 1881), hvori monarkiets fremståen hos germanerne forklaredes ved påvirkning fra romerne. Efter at have taget ivrig del i Tysklands forfatningskampe 1848—50 kom han til München som forkæmper for den tyske enhedsbevægelse, hvad der dog til sidst gjorde ham stillingen her uholdbar; så vendte han tilbage til Preussen og blev senere medlem af Rigsdagen. 

Også som historiker er politikken hans hovedinteresse, hvad der viser sig i hans to hovedværker: Geschichte der Revolutionszeit 1789—95 (3 bind, 1853—60), senere fortsat til 1800, 5 bind, og Die Begründung der deutschen Reichs durch Wilhelm I (7 bind, 1889-94, og oftere). I det første fremstiller han revolutionen kritisk, i stærk modsætning til den forherligelse, den havde fundet hos datidens franske historikere, og tillige fremdrager han den europæiske baggrund for revolutionens udvikling; i det andet værk, som er skrevet under nøje samarbejde med Bismarck, skildres den tyske enheds tilblivelse lige så grundig som ensidig preussisk. Von Sübel har tillige vist megen evne til at organisere; han grundlagde således 1859 Historische Zeitschrift, der stadig fortsættes, og som leder af arkivvæsenet påbegyndte han den vældige samling Publikationen aus den preussischen Staatsarchiven og udgivelsen af Frederik II's politiske korrespondance.

Kilder 
 

Historikere fra Tyskland
Ansatte ved Marburgs Universitet
Ansatte ved Münchens Universitet
Ansatte ved Bonns Universitet
Faglitterære forfattere fra Tyskland
Tyskere i 1800-tallet
Personer fra Düsseldorf
Salmonsens
Klods-Hans

Klods-Hans er et eventyr af H.C. Andersen fra 1855.

Eventyret havde oprindeligt undertitlen En Ammestue Historie, men den blev senere strøget og blev til "En gammel Historie fortalt igen".

Manu Sareen udgav i 2011 en fri gendigtning af eventyret under titlen Klods-Hassan.

Eksterne link 
 Faksimile

Henvisninger  

Eventyr af H.C. Andersen
Klods-Hans (flertydig)

Klods-Hans eller Klods Hans har flere betydninger:
 Klods-Hans, H.C. Andersens eventyr
 Klods-Hans (tidsskrift) - dansk illustreret politisk-satirisk ugeblad, der udkom fra 1899 til 1926
 Klods Hans (tidsskrift) - tidsskrift udgivet fra 1907 til 1909.
 Klods Hans (film) - dukkefilm instrueret af Mihail Badica
 Klods Hans (Der var engang...) – tegnefilm i serien Der var engang...
Sverre Rødahl

Sverre Rødahl (født 7. juli 1950 i Oslo) er en dansk/norsk sceneinstruktør bosat i Danmark siden 1998. Rektor for Statens Scenekunstskole i København. Uddannet cand.mag. fra universitetet i Oslo (fransk, sociologi og nordisk sprog og litteratur) 1975, derefter instruktøruddannelse fra Statens Teaterskole i Oslo (1982). Sverre Rødahl har været fastansat og freelance sceneinstruktør i Norge gennem 25 år. Har iscenesat på alle de store teatre i Norge gennem 30 år, klassisk og moderne skuespil. Han var teaterchef for det norske Nationaltheatret 1988-1990 sammen med Ellen Horn og Ole-Jørgen Nielsen. Leder af instruktøruddannelsen ved Statens Teaterhøgskole i Oslo 1991-92. 1992-1997 rektor for Statens Teaterhøgskole. Bosat i Danmark siden 1998, dansk statsborger fra 2011. Generalsekretær i Nordisk Ministerråds institution Nordisk Center for scenekunst (NordScen) 1998 - 2003. Rektor for Statens Scenekunstskole (tidl. Statens Teaterskole) fra 2003.

Sverre Rødahl har undervist ved forskellige nordiske teaterskoler fra 1983. Medlem af en række udvalg og komitéer under norske og danske kultur- og uddannelsesministerier. Præsident for det europæiske teaterskolenetværk École des écoles fra 2009-2014.

Ridder af Dannebrog.

Teaterinstruktører fra Norge
Personer i Kraks Blå Bog
Emil Normann

Emil Wilhelm Normann (18. december 1798 i København – 21. juni 1881 sammesteds) var en dansk kunstmaler og søofficer.

Familie 
Han var søn af generalmajor og kammerherre Gottlieb Philip Geritus Dietrich von Normann (1749-1821) og 
Carolina Francisca Louise von Holstein. Han giftede sig d. 28. juni 1832 i København med Wilhelmine Ottonie Christiane Høeg (11.6.1807-12.1.1890).

Levnedsløb 
Gennem selvstudier udviklede han sit tegnetalent og i april 1825 blev han privat elev hos Christoffer Wilhelm Eckersberg. Han sejlede med orlogsskib på togter til Dansk Vestindien i 1823-24 og 1830-31, men holdt kontakten til Eckersberg. Eckersberg malede Normanns korvette i 1834, hvor de var på jomfrurejse med korvetten "Dronning Marie" og sejlede rundt om Sjælland. De to stak afsted i en robåd for at male skibet, mens det var ankret op i Storebælt. Han fortsatte sit studie i flådemaleri som en del af hans uddannelse til søofficer, hvor han lærte at skildre flere manøvrer med forskellige sejlskibe. Hans venskab med Eckersberg gav ham tætte relationer til Martinus Rørbye, Fritz Petzholdt og Adam Müller. I 1830 malede Martinus Rørbye således et portæt af Normann. Normann solgte aldrig sine malerier, men gav dem i gave eller beholdt dem selv. Eckersberg havde derfor ti oliemalerier malet af Normann.

Udvalgte værker 
 Udsigt på Elben ved Altona (1829)
 Slaget på Rheden den 2. April 1801 (1830)
 Sejlskibe udenfor en havn, i forgrunden fæstningsværk med kanoner (1832)
 Kanonbåden Delphinens ankomst til Christiansø (1834)
 Linieskibet Skjold sejler ud i renden, hvor korvetten Najaden ligger til ankers (1837)
 Slaget ved Øland den 1ste Juni 1676 (1840)

Referencer

Eksterne henvisninger 

 

Malere fra Danmark
Personer fra København
Landskabsmalere
Danskere i 1800-tallet
Rostokino Akvædukt

Rostokino Akvædukt er en stenakvædukt over Yauzafloden i distriktet Rostokino i Moskva, Rusland, som blev bygget i perioden 1780-1804. Det er den eneste tilbageværende akvædukt i Moskva, som var del af Mytisjtjis vandforsyning, hvilken var Moskvas første centraliserede vandværk.

Historik
Katharina 2. af Rusland bestilte akvædukten hos ingeniør Friedrich Wilhelm Bauer. Katharina afsatte 1,1 millioner rubler samt 400 soldater til projektet. Man brugte brugte sten fra nedbrydningen af Den Hvide By. Opførelsen, der ofte blev afbrudt, tog 25 år, eftersom soldaterne, der blev anvendt til opførelsen blev kaldt til fronten i den Den russisk-tyrkiske krig (1787-1792) og lignende jobs. I mellemtiden døde både Katharina og Bauer. Oberst Ivan Gerard styrede projektet efter Bauers død i 1783. Katharinas søn, Paul I, måtte spæde til med 400.000 rubler til finansieringen; Alexander I yderligere 200.000 rubler. Da akvædukten stod færdig var omkostningerne løbet op i 2 millioner rubler, hvorfor den fik tilnavnet Millionny Broen.

References

Akvædukter
Bygninger, konstruktioner og anlæg i Moskva
Carioca Akvædukt

Carioca Akvædukt () er en akvædukt i byen Rio de Janeiro i Brasilien. Akvædukten blev bygget i midten af det 18. århundrede for at fragte ferskvand fra Cariocafloden til byens indbyggere. Det er et imponerende eksempel på kolonial arkitektur og ingeniørvirksomhed.

Carioca-akvædukten er beliggende i centrum af byen i Lapa-området, og bliver ofte kaldt Arcos da Lapa (Lapa-buerne) af brasilianere. Siden slutningen af det 19. århundrede er akvædukten blevet brugt som bro for en populær sporvogn, som forbinder byens centrum med Santa Teresa-området, Santa Teresa Sporvogn.

Akvædukter
Bygninger, konstruktioner og anlæg i Brasilien
Horner Rennbahn

Horner Rennbahn eller Galopprennbahn Hamburg-Horn er beliggende i Horn i byen Hamborg i Tyskland. Den bruges til hestevæddeløb. Væddeløbsbanen blev bygget i 1869 og har plads til 50.000 tilskuere. Banen er vært for det årlige Deutsches Derby med distancer fra 1000 meter til 3600 meter.

References

Eksterne henvisninger 

 Stadion-information 

Hestevæddeløbsbaner
Bygninger, konstruktioner og anlæg i Hamborg
Cornelius Vanderbilt

Cornelius Vanderbilt (født i 1794 Staten Island i New York City, død i 1877), med kælenavnet Commodore, var en skibsreder og entreprenør som opbyggede en enorm formue på dampskibstrafik og mellem USA og Europa og jernbaner i USA.

Vanderbilt begyndte som styrmand på en af Thomas Gibbons dampbåde, i en tid da Robert Fulton havde fået tildelt monopol på al dampskibstrafik i 30 år af staten New York. Gibbon og Vanderbilt udfordrede monopolet og startede i 1817 dampskibstrafik med lavere priser end monopolpriserne. Tilbuddet blev meget populært og i 1824 slog højesterett fast, at der skulle være fri konkurrence på området. Fulton klarede ikke omstillingen til den nye konkurrencesituation, og gik konkurs. Gibbons og Vanderbilt fortsatte med store overskud, og Vanderbilt startede bagefter sit eget firma.

Vanderbilt etablerede i 1830'erne dampskibsruter i hele det nordøstlige USA med stor succes, gennem lavere priser og hurtigere rejser. Dette gjorde at han kunne udvide. Han pressede priserne ned og tjente mange penge. Udover dette begyndte han også med dampskibstrafik mellem USA og Europa, og Vanderbilt etablerede sig med rimeligere billetter og hurtigere overfart end konkurrenterne. Skibet Vanderbilt satte fartrekord fra New York City til Liverpool, et skib det havde kostet 600.000 USD at bygge. Dette var da det største dampskib som var bygget i verden. Vanderbilt var også blandt de første til at bygge skibe i jern i stedet for træ.

Ved sin bortgang havde han opbygget en formue på 100 millioner USD, og var USAs rigeste mand. Han regnes ofte som en af de rigeste i verdenshistorien når der justeres for inflation.

Vanderbilt blev gift med Sophia Johnson i 1813. Vanderbiltfamilien fik otte døtre og fem sønner.

Referencer 

Erhvervsfolk fra USA
Personer fra New York City
Forretningsmagnater
Vanderbiltfamilien
Billund Trav

Billund Trav tidligere Sydjysk Væddeløbsbane er en travbane beliggende i Billund. Banen åbnede i 1971 og har i tidens løb både haft galopløb, hundevæddeløb samt travløb. Kun sidstnævnte er stadig på programmet. Til banens åbningsløb var der cirka 15.000 tilskuere.

I foråret 2014 kom det frem, at Folketinget ville skære i støtten fra tipsmidlerne til hestesporten, og sammen med Nykøbing F. Travbane i Nykøbing Falster blev Billund Trav lukningstruet. Der blev arrangeret en demonstration, hvor omkring 500 mødte op foran Christiansborg samme dag, som Folketinget skulle førstebehandle lovforslaget som reducerer støtten til hestesporten. Borgmestrene fra Guldborgsund og Billund Kommune, John Brædder og Ib Kristensen forsøgte at overtale Hestesportens Finansieringsforbund om at genovervejer beslutningen, da de mente travbanerne var vigtige for lokalsamfundet ved at tiltrække ressourcestærke familier og til gavn for økonomien i form af turisme.
 Begge travbaner fik frem til september til at finde alternative finansieringer.

Referencer

Eksterne henvisninger 
 Billund Trav  officiel hjemmeside

Travbaner i Danmark
Trav
Müden (Aller)

Müden (Aller) er en kommune i den vestlige del af Landkreis Gifhorn i den tyske delstat Niedersachsen. Den ligger i den nordøstlige del af amtet (Samtgemeinde) Meinersen . Den er beliggende ved sammenløbet af floderne Aller og Oker.

Geografi 

Müden ligger ved sydenden af Lüneburger Heide, omkring 20 km fra Gifhorn, 50 km fra Hannover, 30 km fra Celle, 35 km fra Braunschweig og 40 km fra Wolfsburg.

Inddeling 
Kommunen Müden er inddelt i følgende landsbyer og bebyggelser (indb. pr 2009):
 Hovedbyen Müden (Aller) (2689)
 Bokelberge (38)
 Brenneckenbrück (55)
 Dieckhorst (736)
 Ettenbüttel (750)
 Flettmar (1047)
 Gerstenbüttel (208)
 Gilde (94)
 Hahnenhorn (172)

Eksterne kilder/henvisninger 

 Kommunens websted
 Amtets websted

Byer i Niedersachsen
Trabrennbahn Gelsenkirchen

Trabrennbahn Gelsenkirchen (også kendt som GelsenTrabPark) er en travbane  beliggende i bydelen Rotthausen i Gelsenkirchen i Tyskland. Den benyttes til travløb og er den største travbane i Tyskland. Banen blev indviet i 1912 og har plads til 30.000 tilskuere. Tribunen blev bygget i 1965 og har plads til 9.600 tilskuere i 4 etager, og  er 112 meter lang. Banens længde er 1.200 meter.

Årets højdepunkt på banen er Bild-Pokal, der afholdes 1. maj og Traber-St. Leger, der afholdes tredje søndag i september.

Eksterne henvisninger 

 GelsenTrabPark.de Officiel hjemmeside

Travbaner
Idrætsanlæg i Tyskland
Samtgemeinde Papenteich

Samtgemeinde Papenteich er en Samtgemeinde ("fælleskommune" eller amt) i den sydlige del af Landkreis Gifhorn i den tyske delstat Niedersachsen, beliggende cirka 10 km syd for Gifhorn, og 15 km nord for Braunschweig. Samtgemeinde Papenteich hvis administration ligger i Meine, blev etableret 2. oktober 1970 og består af 6 kommuner med 19 landsbyer. Ved udgangen af 2012 var der i alt 	23.435 indbyggere

Geografi 
Samtgemeinde Papenteich ligger på højdedraget Papenteich, som den har navn efter, mellem Harzen og Lüneburger Heide og ligger lige nord for byen Braunschweig. Amtet har et areal på 11.083 ha, hvoraf 14,3 % er bebyggelse og trafikanlæg

Nabokommuner og kreise

Eksterne kilder/henvisninger 

 Amtets websted
Clarence House

Clarence House er en kongelig residens i London. Huset ligger på The Mall i City of Westminster. Residensen er knyttet til St. James's Palace med en fælles have.

Kongelig residens 
Gennem næsten 50 år, fra 1953 til 2002, var Clarence House hjem for dronningemoderen. 

Siden har Clarence House været officiel residens for Prinsen af Wales og Hertuginden af Cornwall. 

Clarence House var officiel residens for Prins William fra 2003 til han blev gift i 2011. Prins Harry boede her fra 2003 til 2012.

Bygget fra 1825  
Clarence House er åbent for besøgende i næsten to måneder hver sommer. 

Clarence House er tegnet af John Nash og er opført i 1825 – 1827. Huset var bestilt af prins William, der var Hertug af Clarence. I 1830 blev han konge under navnet Vilhelm 4. af Storbritannien.

Henvisninger 

Bygninger, konstruktioner og anlæg i London
Slotte i England
Residensslotte i Storbritannien
City of Westminster
Tijana Dapčević

Tijana Dapčević (født 3. februar 1976 i Skopje), er en makedonsk sangerinde, der repræsenterede Makedonien i Eurovision Song Contest 2014 med sangen "To the Sky".

Biografi 
Tijana Dapčević deltog i 2006 i den nationale finale i Serbien og Montenegro, Evropesma, hvor hun blev nr. 8. Den 28. august 2013 meddelte makedonsk tv, at Dapčević var blevet udvalgt internt til at repræsentere Makedonien ved Eurovision Song Contest 2014 i København.. Sangen, som blev offentliggjort den 22. februar 2014, havde oprindeligt arbejdstitlen "Pobeda" (Победа - på dansk: Sejr), men den 21. februar blev titlen afsløret som "Tamu kaj što pripagjam" (Таму кај што припаѓам), på dansk: der hvor jeg hører til. Ved præsentationen den 22. februar fremførte Dapčević både den makedonske version, samt en engelsksproget version med titlen "To the Sky". Sidstnævnte version blev fremført ved den anden semifinale i Eurovision Song Contest 2014 i København, hvor den dog ikke nåede videre til finalen.

Diskografi

Album 
 Kao da.. (2001)
 Negativ (2002)
 Zemlja mojih snova (2004)
 Žuta minuta (2007)
 Muzika (2010)

Noter

Eksterne henvisninger 

Sangere fra Nordmakedonien
Nordmakedoniens Eurovision Song Contest-deltagere
Deltagere ved Eurovision Song Contest 2014
Personer fra Skopje
Kasuarfugle

 

Casuariiformes er en orden af fugle, der består af to familier med i alt cirka fire arter. Familierne har traditionelt været en del af strudsefuglene, men på baggrund af DNA-undersøgelser er det foreslået, at de skal tilhøre deres egen orden.

Familier 
De to familier i ordenen Casuariiformes:
 Emuer (1 art)
 Kasuarer (3 arter)

Billeder

Noter

Kilder